Oslo Skolemuseum

Oslo Skolemuseum er et museum i Oslo, lokalisert i den gamle rektorboligen i skolegården til Møllergata skole. Museet åpnet i 2000 og er organisert under Utdanningsetaten i Oslo med formål om å fremme nyansert kunnskap om Osloskolens historie. 

Skolemuseet består av både faste og temporære utstillinger. En fullstendig oversikt over skoler i Oslo siden 1700 med utstilling fra autentiske klasserom fra 1900, 1958 og 1976 er blant de faste utstillingene. Museets viser sammenhenger mellom skole og samfunn med informative utstillinger med tema skolemat, sløyd, håndarbeid, skolekjøkken, helsearbeid og gymnastikk. 

Museet har en liten museumsbutikk åpen i museets åpningstider. Museets utstillinger går over tre etasjer og den gamle bygningen er uten heis. Det dekker dermed ikke kravene til universell utforming. 

Faglig leder ved museet er Bente Clausen.

Eksterne lenker 
 

Kultur i Oslo
Skolemuseum
Utdanningsetaten i Oslo
Møllergata (Oslo)
Etableringer i 2000
Museer etablert i 2000-årene
2000 i Norge